"En dit was aand en dit was môre…" | "Is en Wat Was en Wat Kom" – die onbekende karakter van Jesus Christus en Sy Woord
← Verdra die teëspraak!
Mense is nie verantwoordelik vir hul ongelowigheid en geestelike blindheid nie! →
"En dit was aand en dit was môre…"
Posted on Januarie 12, 2017	by 4windkoinonia
Enigeen wat dink dat hierdie twee verse bewys dat God nie bewus was van wat in Abraham, Israel of ons almal se harte aangaan voor ons iets fisies doen nie, glo ook dat die Skrifte weerspreek hulself. Hulle glo ook nie dat God die bose geskep het nie, en dat God nie die goddelose en bose mens gemaak het vir die dag van onheil nie:
Daar staan dit – oop en bloot. God skep alles – goed en kwaad – en Hy beheer alles!! Mens moet geestelik blind wees om nie te kan sien dat God alles weet! Iemand wat dink dat God ons lei deur "verootmoediging en beproewing, om te weet" (of om uit te vind) wat in ons harte en gedagtes aangaan, dink klaarblyklik dat God nie eens geweet het waar Adam en Eva was toe Hy na hulle geroep het in die tuin van Eden nie:
Toe God vra: "Waar is jy" was dit nie omdat God nie geweet het agter watter boom Adam weggekruip het nie. Dit was om vir Adam te vertel dat hy nie op die regte plek was nie. Adam self het gedink dat God hom nie kon sien nie deur te antwoord asof God nie weet wat gebeur het nie:
Net so het Jesus geweet vir wie hulle soek toe Hy vra "wie soek julle?"
Jesus het geweet vir wie hulle soek, maar vra nogtans: "Wie soek julle?" Dit is hoe God met ons natuurlike denke werk. Hy weet ons is nie eens bewus dat Hy alles weet nie en hanteer ons op ons vlak. Hy "betoon" Homself aan ons op die vlak waar ons is:
God bewys aan Abraham, Israel en ons almal (nie vir Homself nie) dat dit is ons wat nie weet wat ons ware kondisie is nie, en eintlik weet ons maar bitter min wat in ons eie lewens aangaan. Ons is verblind deur ons eie opinies en eiegeregtigheid.
God weet egter alles van ons en alles wat ons ooit sal dink, praat en doen. Hy het dit ALLES opgeteken voor ons geboorte in Sy boek en God bewerkstellig ALLES en dit gebeur 100% presies op die bestemde tyd:
Pred 3:1-8 Alles het sy bepaalde uur, en vir elke saak onder die hemel is daar 'n tyd: 2 'n tyd om gebore te word en 'n tyd om te sterwe, 'n tyd om te plant en 'n tyd om uit te roei wat geplant is, 3 'n tyd om dood te maak en 'n tyd om gesond te maak, 'n tyd om af te breek en 'n tyd om op te bou, 4 'n tyd om te ween en 'n tyd om te lag, 'n tyd om te weeklaag en 'n tyd om van vreugde rond te spring, 5 'n tyd om klippe weg te gooi en 'n tyd om klippe bymekaar te maak, 'n tyd om te omhels en 'n tyd om ver te wees van omhelsing, 6 'n tyd om te soek en 'n tyd om verlore te laat gaan, 'n tyd om te bewaar en 'n tyd om weg te gooi, 7 'n tyd om te skeur en 'n tyd om aanmekaar te werk, 'n tyd om te swyg en 'n tyd om te spreek, 8 'n tyd om lief te hê en 'n tyd om te haat, 'n tyd vir oorlog en 'n tyd vir vrede.
God verstaan elke gedagte in ons "van ver" omdat Hy selfs ons gedagtes "werk":
Hierdie waarheid word deur die natuurlike mens as totale snert afgemaak en hy haat dit om uit te vind dat "die mens van sonde" NIE in beheer is van enigiets nie. Hierdie "mens van sonde" glo hy het 'n vrye wil en dat God hom dit gegee het om te maak en breek soos hy wil.
God heers en Hy gee aan ons die idee dat ons in beheer is om ons daardeur te laat ontdek wie HY is. Ons leer deur teenoorgesteldes. Ons leer eers die donker ken voor die lig kom. Kyk na die volg0rde van die skepping en dit is 'n gelykenis van ons eie skepping in Adam:
Kyk die volgorde in die volgende herhaling in Genesis 1:
(Vers 5): "En dit was aand en dit was môre, die eerste dag."
(Vers 8): "En dit was aand en dit was môre, die tweede dag."
(Vers 13): "En dit was aand en dit was môre, die derde dag."
(Vers 19): "En dit was aand en dit was môre, die vierde dag."
(Vers 23): "En dit was aand en dit was môre, die vyfde dag."
(Vers 31): "En dit was aand en dit was môre, die sesde dag."
Die "aand" kom voor die "môre" want dit is hoe ons leer en groei in Sy geregtigheid. Die donkerte kom voor die Lig in ons eie lewe. Ons moet eers die duisternis ervaar voor ons die LIG kan herken en waardeer.
Ons dink ons weet iets, maar ons weet niks. Ons dink ons is iets, maar ons is niks sonder God. Die mens en sy grootste prestasies is alles stink drek – alles waardeloos en afstootlik vir God (Fil 3:3-10):
Maar ons sal dit nooit erken alvorens Jesus dit aan ons uitwys nie. Jesus se koms (IN ONS) wys ons eerste wie ons is:
Solank die natuurlike mens die boosheid en vyand daar buite sien, sit die afgod ("die mens van sonde") rustig en glo hy het 'n "vrye" wil en is nie so sleg soos ander mense nie. Hy praat met lof van al sy prestasies en goeie werke (die "merk" op die regterhand verwys na ons dade), en aanbid homself en ander wat op groot verhoë en op televisie beroemd en populêr is. Dit word alles "beheer" vanaf "die mens van sonde" se troon wat in sy hemel (sy gedagtes) gesetel is ("die "merk" op die voorhoof verwys juis na hierdie DENKE in ons). Dit is die toestand van ons almal voor ons Christus kan sien!